CELEX: 32020D0408
Language: bg
Date: 2020-03-17 00:00:00
Title: Решение (ОВППС) 2020/408 на Съвета от 17 март 2020 година за изменение на Решение 2013/798/ОВППС относно ограничителни мерки срещу Централноафриканската република

17.3.2020   
               
               
                  BG
               
               
                  Официален вестник на Европейския съюз
               
               
                  LI 80/1
               
            
         РЕШЕНИЕ (ОВППС) 2020/408 НА СЪВЕТА
         от 17 март 2020 година
         за изменение на Решение 2013/798/ОВППС относно ограничителни мерки срещу Централноафриканската република
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 23 декември 2013 г. Съветът прие Решение 2013/798/ОВППС (1) относно ограничителни мерки срещу Централноафриканската република.
                  
               
                     (2)
                  
                  
                     На 31 януари 2020 г. Съветът за сигурност на ООН прие Резолюция 2507 (2020), с която се разширяват основанията за освобождаване от оръжейното ембарго.
                  
               
                     (3)
                  
                  
                     Поради това Решение 2013/798/ОВППС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 2, параграф 1, буква ж) от Решение 2013/798/ОВППС се заменя със следното:
            
                        „ж)
                     
                     
                        продажбата, доставката, трансфера или износа на оръжия с калибър 14,5 mm или по-малък, боеприпаси и компоненти, специално предназначени за такива оръжия, както и на невъоръжени военни сухопътни транспортни средства и военни сухопътни транспортни средства с въоръжение с калибър 14,5 mm или по-малък, за силите за сигурност на ЦАР, включително държавните граждански институции в областта на правоприлагането, когато тези оръжия, боеприпаси, компоненти и транспортни средства са предназначени единствено за подпомагане или използване в процеса на реформа на сектора за сигурност в ЦАР, след предварителното уведомяване на Комитета;“.
                     
                  
         
            Член 2
            Настоящото решение влиза в сила в деня след публикуването му в Официален вестник на Европейския съюз.
            
         
         
            Съставено в Брюксел на 17 март 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  Решение 2013/798/ОВППС на Съвета от 23 декември 2013 г. относно ограничителни мерки срещу Централноафриканската република (ОВ L 352, 24.12.2013 г., стр. 51).